अब आगे की चढ़ाई शुरू हुई। एकाध जगह तो लगा कि हमारी स्कूटी जवाब देगी लेकिन ऐसा हुआ नहीं। रास्ते में वह सब कुछ दिखने लगा जिसकी तलाश में हम आये थे। यानी भीमबेटका के शैलाश्रय नहीं बल्कि शैलाश्रयों का बहुत बड़ा समूह इस स्थान पर था और मुख्य–मुख्य स्थानाें के अतिरिक्त यहाँ चारों ओर छोटे–बड़े अनेक शैलाश्रय समूहों में फैले हुए थे। अभयारण्य में कुछ पशु–पक्षी भी अवश्य होंगे लेकिन इतनी धूप में हमें सामने आकर तो दर्शन देने से रहे। हाँ इस सूखे मौसम में आने का एक फायदा अवश्य हुआ और वो ये कि पेड़–पौधों पर पत्तियाँ न होने से शैलाश्रय अपने सम्पूर्ण स्वरूप में दूर से ही दिखार्इ दे रहे थे अन्यथा पेड़ों की पत्तियों में उनका काफी हिस्सा छ्पि जाता।